ÕIEND





Narva Linnavalitsuse korralduse eelnõu “Daumani 4c maa-ala  detailplaneeringu algatamine” juurde.

Detailplaneeringu algatamise ettepaneku on esitanud Narva LV Arhitektuuri- ja Linnaplaneerimise Ametile:

OÜ IV Invest Development, 10.10.2005.a. 1093/1-11. Detailplaneeringu koostamise eesmärgiks on planeeritavale maa-alale ehitusõiguse andmine kohviku ehitamiseks; heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine.

Planeeritava ala pindala on ca 1 ha.

Planeeritav ala asub Pähklimäe linnaosas. Maa-ala asub korruselamupiirkonna keskosas.
Narva LV Arhitektuuri- ja Linnaplaneerimise Amet teeb ettepaneku algatada Narva linna territooriumi:  Daumani 4c maa-ala detailplaneeringu Planeerimisseaduse § 10 punkt 1, 5 ja 6 alusel.

